stanford-oval/wikipedia huggingface dataset:
חידת סיור

פתרון חידת הסיור בה על הפרש לעבור בכל משבצת בלוח בגודל 5×5.
חידת סיור היא חידה, בה השחקן עושה סיור בלוח (בדרך כלל דו-ממדי, אך לא בהכרח) עם אסימון המייצג את השחקן בניווטו.
לפעמים (כמו במבוכים) השחקן עצמו מסייר. לעיתים לשחקן יש יותר מאסימון אחד איתו הוא יכול לנווט. בחלק מן המקרים על השחקן לאסוף חפצים מסוימים בדרכו.
בדרך כלל ישנן נקודות התחלה וסיום לאסימון השחקן. בחלק מחידות הסיור ישנה דרישה לעבור בחלק מהנקודות על הלוח. חידות מבוך משתייכות בדרך כלל לסוג זה של חידות.
דוגמאות לחידות סיור

חידת מסע הפרש
לבירינת
מבוך
מבוך היגיון
גוישי הירוי
ספר האסופות

|  מידע כללי |
| --- | --- |
 שפת המקור:  עברית
 
ספר האסופות הוא אוסף מהמאה ה-14 של הלכה ומנהגים יהודים גרמניים מימי הביניים, שכתב היד שלו קיים בספריית מכללת מונטיפיורי (אנ'). היצירה כוללת מספר רב של מנהגים, פסקי הלכה וסיפורים מלוקטים של מחברים רבים, המציגים את החיים של יהודי חבל הריין במאות השתים-עשרה והשלוש-עשרה. כתב היד מנוקד כמעט לכל אורכו, מה שהופך אותו לטקסט הלא-ליטורגי והלא-מקראי היחיד שמנוקד.
תוכן

החיבור עוסק ברובו בהלכות גירושין, ראש השנה, תפילין, שחיטה, שמירת שבת ופסח, תוך תיאור ליל הסדר. בחיבור נמצאים גם תכשירים רפואיים, קסמים, טקסי נישואין, חוזים מסחריים ודתיים, צורות שונות של נידוי, ומנהגי אבלות וקבורה. בסוף החיבור יש סיכום שלו. היצירה נחקרה על ידי חוקרים, שהגיעו למסקנה כי הגייה אשכנזית מימי הביניים דומה מאוד להגייה הספרדית של היום.
מחבר ספר האסופות מתאר בדיוק רב כל ענף בחיי היהודים. המחבר מרבה להזכיר מנהגים מקומיים ואמונות טפלות. מבחינה פילולוגית יש לספר עניין רב, מהעובדה שבטקסט נמצאות הגהות גרמניות רבות המסבירות מונחים קשים או לא ברורים, וחלקן מציגות את הידע של הגרמנית שהיה בידי היהודים באותה תקופה.
הערות שוליים

↑  "ASUFOT - JewishEncyclopedia.com". www.jewishencyclopedia.com.
ערך זה הוא קצרמרבנושא ספרים ובנושא יהדות. אתם מוזמנים לתרום לוויקיפדיה ו.
עמית גיא

| --- | --- |
אין תמונה חופשית
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1998
 דרגה:    אלוף-משנה
 תפקידים בשירות
 מפקד גדוד 411  מפקד מרכז איסוף ותמרון באש  מפקד ביסל"ת
 
עמית גיא הוא קצין צה"ל בדרגת אלוף-משנה, כיהן בעבר כמפקד בית הספר לתותחנות שדה..
ביוגרפיה

גיא התגייס ב-1998 לחיל התותחנים ושירת כלוחם וכקצין במערכי החיל. הוא שירת ביחידה 5252 (יחידת הכטב"מים של החיל) ושימש בה קצין אג"ם, הוא מונה להקים את הפלוגה הייעודית ביחידה של כטב"מים טקטיים (לימים "רוכב שמיים") ופיקד עליה במבצע עופרת יצוקה עת השתתפה בלחימה ברצועת עזה. שימש קצין אג"ם של עוצבת עמוד האש, ב-2014 קודם לדרגת סא"ל ומונה למפקד גדוד 411 באגד ארטילרי 282, תפקיד בו שימש עד 2016. לאחר מכן שימש קצין אג"ם של חיל התותחנים. כאלוף-משנה שימש מפקד מרכז איסוף ותמרון באש במל"י. באוגוסט 2021 מונה למפקד ביסל"ת.
הערות שוליים

↑   "זכות גדולה להכשיר ולחנך את לוחמי חיל התותחנים ודורשי האש של כוחות היבשה", באתר צה"ל, 1 ביוני 2023
↑  עדי רחמיאן,המג"דים של עוצבת הגולן מסכמים קדנציה, במחנה דצמבר 2016
↑  במחנה
↑   אל"ם עמית גיא מונה למפקד בית הספר לתותחנות, באתר צה"ל, 9 באוגוסט 2021
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ניצן בן-סירה

| --- | --- |
אין תמונה חופשית
 לידה:  5 בפברואר 1966 (בן 58)
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
 טייס קרב F-16   מפקד טייסת 116   מפקד טייסת 253  ראש מחלקת אמצעי הלחימה במטה חיל האוויר  ראש להק המודיעין  נספח צבאי בסינגפור
 
ניצן בן-סירה (נולד ב-5 בפברואר 1966) הוא קצין בדרגת תת-אלוף במילואים בצה"ל, שירת כטייס ומפקד בחיל האוויר.
ביוגרפיה

בן-סירה הוא בוגר קורס טיס מס' 110 של חיל האוויר במגמת קרב. שירת כטייס פנטום ו-F-16. פיקד על טייסת 116 ופיקד על טייסת 253 בשנים 2005–2007, באוקטובר 2005 הוביל את התקיפה המבצעית הראשונה של מטוסי ה"סופה", בתגובה לירי רקטות מרצועת עזה. שימש ראש מחלקת אמצעי הלחימה במטה חיל האוויר.
ב-2012 קודם לדרגת תת-אלוף ומונה לראש להק המודיעין. בתפקידו הבא שירת בשנים 2016 עד 2019 כנספח צבאי בסינגפור וביפן.
לאחר שחרורו שימש יועץ בחברת נובוקיור ובחברת אלביט מערכות. מכהן כדירקטור חיצוני חברת אורביט טכנולוג'יס. בן-סירה בוגר תואר ראשון בכלכלה מאוניברסיטת תל אביב.
הערות שוליים

↑  אתר מאיה
↑  ליה שנלן, ‏ראש חדש ללהק מודיעין. "אתם היד המכוונת", באתר חיל האוויר הישראלי, 1 במאי 2012
↑  מיכל בן-ארי, ‏ואז התחילה סופה, באתר חיל האוויר הישראלי
↑   ראש המטה הכללי של יפן ביקר בישראל, באתר צה"ל, 21 ביוני 2019
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
קאמל קומדי קלאב

| --- | --- |
אין תמונה חופשית
 מידע כללי
 סוג:  מועדון לילה 
 כתובת:  אלנבי 128 ת”א 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1993
 תאריך פתיחה רשמי:  1993 
 קואורדינטות:  32°03′48″N 34°46′18″E﻿ / ﻿32.06336111°N 34.77156111°E﻿ / 32.06336111; 34.77156111
 www.comedyclub.co.il
  מפת מיקום  מפה דינמית   (למפת תל אביב מוגדלת) קאמל קומדי קלאב(למפת תל אביב רגילה) קאמל קומדי קלאב(למפת גוש דן רגילה) קאמל קומדי קלאב(למפת גוש דן מוגדלת) קאמל קומדי קלאב  he קאמל קומדי קלאבhe קאמל קומדי קלאבמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
קאמל קומדי קלאב הוא מועדון סטנד-אפ הנמצא במרכז תל אביב.
היסטוריה

ה"קאמל קומדי קלאב" הוקם בשנת 1993 על ידי בן זיידל, מי שנחשב לאב הרוחני, בשיתוף עם איש הבמה שמואל וילוז'ני. המועדון החל את דרכו בנמל תל אביב, נסגר לאחר מספר שנים ומשם הועתק למועדון הפרפר ביפו. לאחר מכן עבר הקאמל למועדון ברחוב גולדמן, מול הדולפינריום (לשעבר) אך קריסת הגג הכריחה מעבר נוסף. המועדון נפתח שוב בבית מרכזים בתל אביב, אך גם כאן לא צלח מזלו, ושריפת ענק בבניין כילתה אותו לחלוטין. אז נפתח המועדון מחדש במתחם הקולנוע של התחנה המרכזית בתל אביב, כניסיון אחרון של בן זיידל להתאושש, לאחר כמה חודשים בהם המקום היה סגור החליט רועי לוי, מהסטנדאפיסטים שגדלו במועדון, לרכוש את המקום מזיידל ומאז הקאמל שייך ומנוהל על ידי לוי. ב-2009 עבר הקאמל למקום חדש, ברחוב נחלת בנימין פינת שדרות רוטשילד בתל אביב, ובשנת 2018 עבר למקום חדש, ברחוב אלנבי בתל אביב.
המועדון מקיים עד היום ערבי במה פתוחה בהם הוא מאפשר לחובבים להתנסות בהופעה בפני קהל. קומיקאים ישראלים רבים החלו בו את דרכם כגון: שלום אסייג, גיל קופטש, איל קיציס, שבי זרעיה, אלי ומריאנו, יונתן ברק, שחר חסון, אורנה בנאי, גורי אלפי, רועי לוי, ישראל קטורזה, נדב פרישמן, אריק זילברמן, אורי חזקיה, רשף לוי, רודי סעדה, יוסי טרבלוס, עידן מור, מני מלכה, יוחאי ספונדר, שגיב פרידמן, אסף יצחקי וקומיקאים רבים נוספים.
נעם סובל

| --- | --- |

 לידה:  1983 (בן 41 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  מ-מרץ 2002
 דרגה:    אלוף-משנה
 תפקידים בשירות
 מפקד גדוד 402  ראש ענף קצינים בבסיס בית הספר לתותחנות  סגן מפקד עוצבת עמוד האש  מפקד עוצבת אדירים  מפקד חטיבת האש 282
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מלחמת חרבות ברזל
 
ערך זה עוסק בקצין צה"ל נעם סובל. אם התכוונתם לנוירוביולוג ממכון ויצמן למדע, ראו .
נעם סובל (נולד ב-1983) הוא קצין בצה"ל בדרגת אלוף-משנה המכהן כמפקד חטיבת האש 282.
ביוגרפיה

סובל התגייס לצה"ל במרץ 2002 ושובץ בגדוד 402 של חיל התותחנים.
לאחר קורס קציני תותחנים מונה למפקד צוות בהשלמת החילית (קורס יסוד), בהמשך מונה למפקד סוללת צוערים. בין 2014 ל-2015 ובמהלך מבצע צוק איתן כיהן כסגן מפקד גדוד 402.
בשנת 2016 מונה למפקד גדוד 402 וכיהן בתפקיד עד 2018.
בשנים 2018–2020 כיהן בתפקיד ראש ענף קצינים בבסיס בית הספר לתותחנות (בית הספר להפעלת אש) במחנה שבטה.
לאחר מכן מונה לסגן מפקד עוצבת עמוד האש, תפקיד בו כיהן במהלך שנת 2020.
בהמשך הועלה לדרגת אלוף-משנה ומונה למפקד עוצבת אדירים.
ביוני 2023 סיים שנת לימודים במכללה לביטחון לאומי ומונה למפקד עוצבת גולן.
סובל בעל תואר ראשון בהנדסת תעשייה וניהול מהמרכז האקדמי רופין, בעל תואר שני במדע המדינה מאוניברסיטת חיפה.
סובל נשוי לרעמה ואב לשלושה.
הערות שוליים

↑   אלון תשובה, הטירון שהפך למפקד הגדוד אליו התגייס מסכם תפקיד, באתר צה"ל, 5 ביולי 2018
1 2 3   מפקד חדש לחטיבת האש 282, באתר צה"ל, 21 ביוני 2023
↑   רשימת המינויים החדשים בצה"ל, באתר צה"ל, 18 באוקטובר 2021
↑   רשימת המפקדים החדשים בצה"ל, באתר צה"ל, 6 בספטמבר 2022
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ג'ני קריניאן

| --- | --- |

 לידה:  1968 (בת 56 בערך) Val-des-Sources, קנדה 
 מדינה:  קנדה 
 השכלה:  המכללה לפיקוד ומטה של צבא ארצות הברית  אוניברסיטת לאוול  Royal Military College Saint-Jean 
 השתייכות:   צבא קנדה
 תקופת הפעילות:  מ-1986
 דרגה:   לוטננט גנרל
 פעולות ומבצעים
 אונדו"ף כוח הייצוב מלחמת אפגניסטן
 עיטורים
 דוקטור לשם כבוד מאוניברסיטת לאוול (2019)  Meritorious Service Cross (2021)  בפסקה זו רשומה אחת נוספת שטרם תורגמה 
 
ג'ני קריניאן (בצרפתית: Jennie Carignan) היא לוטננט גנרל בצבא קנדה אשר משמשת כראש מחלקת ההתנהלות המקצועית והתרבות בצבא.
ביוגרפיה

קריניאן גדלה בקוויבק במשפחה דוברת צרפתית. ב-1986 היא התגייסה לצבא קנדה והשלימה תואר בהנדסה במכללה הצבאית המלכותית בסנט-ז'אן. ב-1993 הוצבה ברמת הגולן יחד עם כוח אונדו"ף. ב-1995 היא הייתה אמורה להישלח גם לבוסניה והרצגובינה במסגרת כוח הייצוב, אולם מכיוון שנכנסה להריון נאלצה לחזור לקנדה. ב-1999 השלימה תואר שני במנהל עסקים באוניברסיטת לאוול. במקביל החלה ללמוד במכללת הפיקוד והמטה של צבא ארצות הברית. ב-2002 יצאה לבסוף לבוסניה ועסקה בפינוי מוקשים. ב-2003 מונתה כסגנית מפקד גדוד ההנדסה הקרבית ה-5. ב-2005 הועלתה לדרגת לוטננט קולונל.
במשך תקופה קצרה שימשה כמדריכה במכללת הפיקוד והמטה של צבא קנדה בקינגסטון, וב-2008 מונתה למפקדת גדוד ההנדסה הקרבית ה-5. ב-2009 נשלחו היא וחייליה לאפגניסטן כחלק מכוח המשימה בקנדהאר. ב-2010 חזרה לקנדה ומונתה לסגנית מפקד קבוצת הבריגדות הממוכנות ה-5. היא הועלתה לדרגת קולונל ביוני 2011 ומונתה לראש הסגל המרכזי של כוח המשימה המשותף. היא נבחרה לאחת מ-100 הנשים החזקות ביותר בקנדה על ידי רשת הנשים המנהלות בשנת 2011. ביולי 2013, היא מונתה למפקדת המכללה הצבאית המלכותית סנט-ז'אן. ב-15 ביוני 2016 היא הועלתה לדרגת בריגדיר גנרל. ב-15 ביוני 2016 היא מונתה לראש מטה המבצעים של הצבא. היא האשה הקנדית הראשונה שהגיעה לדרגת גנרל בזרוע המבצעית (ולא הטכנית). ב-15 באוגוסט 2019 היא הועלתה לדרגת מייג'ור גנרל ומונתה למפקדת הכוחות הקנדיים בעיראק. ב-2021 היא הועלתה לדרגת לוטננט גנרל ומונתה לראש מחלקת ההתנהלות המקצועית והתרבות בצבא.
חיים אישיים

ב-1990 נישאה קריניאן לאריק לפרנסואה, עמו שרתה באותה מחלקה בצבא ולמדה עמו בחוג לריקודים סלוניים. בהמשך פרש אריק מהצבא כדי לגדל את ארבעת ילדיהם. שניים מהילדים, בן ובת, משרתים גם בצבא.
שמעון סיסו

| --- | --- |

 לידה:  ישראל ישראל
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד פלס"ר גולני  מפקד גדס"ר גולני  מפקד בא"ח גולני  מפקד חטיבת שומרון
 פעולות ומבצעים
 האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 עיטורים
   צל"ש אלוף
 
שמעון סיסו הוא קצין בצה"ל בדרגת אלוף-משנה, המיועד לשמש כראש מחלקת אימונים בזרוע היבשה. קודם לכן שימש כמפקד חטיבת שומרון, גדס"ר גולני ומפקד בא"ח גולני. מעוטר בצל"ש אלוף.
ביוגרפיה

סיסו התגייס לצה"ל, ושובץ בגדוד 51 של חטיבת גולני עבר מסלול של לוחם, קורס מ״כים חי״ר וקורס קציני חי"ר. ב-20 בדצמבר 2007, במהלך מבצע צלול כיין, שביצע גדוד 51 של חטיבת גולני במחנה הפליטים אל-מע'אזי שבמרכז רצועת עזה, תקפו מחבלים מבנה בו שהתה מחלקה 4 של פלוגת החוד של הגדוד, מהירי נפגעו מספר לוחמים ומפקדים. חוליית מחבלים ניסתה להסתער לעבר המבנה בו שהה הכוח. מפקד המחלקה, סיסו יחד עם לוחם נוסף, סמ"ר דור אבן, הסתערו לעבר החוליה, ופגעו באחד המחבלים, ויצאו שוב להסתערות וחיסלו את החוליה. על תפקודו הוענק לו צל"ש אלוף ממפקד פיקוד הדרום.
בשנים 2014–2015 כיהן כמפקד פלס"ר גולני. בשנת 2017 הועלה לדרגת סא"ל ומונה למפקד גדס"ר גולני, תחת פיקודו הגדוד הוסב ממתכונת גדס"ר לסיירת. סיסו שירת עד שנת 2019 כמפקד הסיירת. לאחר מכן מונה למפקד בא"ח גולני. לאחר מכן מונה למפקד צוות במכללה לפיקוד טקטי. בשנת 2022 הועלה לדרגת אל"ם ומונה למפקד חטיבת שומרון. בתקופתו שינה את התנהלות החטיבה לפעילה ונוכחת יותר
במרץ 2024 סוכם לתפקיד ראש מחלקת אימונים בזרוע היבשה.
הערות שוליים

↑  מפקד חדש לחטיבה מרחבית "שומרון", באתר ארכיון צה״ל, ‏21.8.24
↑  שמעון סיסו, באתר הגבורה
↑   עמית מלמד, מפקד סיירת גולני נפרד מהלוחמים בתרח"ט אחרון, באתר צה"ל, 7 ביולי 2019
↑  אלעד הומינר, ‏מפקד חדש לחטיבת שומרון: הקצין הסרוג מחליף את הקצין הקיבוצניק,  באתר כיפה, 21 בספטמבר 2022
↑  "כל הקסבה יודעת שאני מגיע ומבינים שאף אחד לא יכול להתחבא", באתר www.makorrishon.co.il
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
פלוגת החייאה קדמית

בית חולים שדה שהוקם על ידי פלה"ק של עוצבת ראם (חטיבה 179) במהלך תרגיל עוצבת הבזק  (אוגדה 99), נובמבר 2022
פלוגת החייאה קדמית (פלה"ק) היא פלוגת מילואים בחטיבה צה"לית (בחיל הרגלים וחיל השריון), שתפקידה להעניק סיוע רפואי מיידי לנפגעים בשטח בעת לחימה.
אימון פלה"ק של עוצבת ראם (חטיבה 179) במהלך תרגיל עוצבת הבזק  (אוגדה 99), נובמבר 2022
פלוגות ההחייאה הקדמיות החלו להחליף את פלוגות הרפואה החטיבתיות במהלך העשור הראשון של המאה ה-21 והן בעלות תקינה ויכולות משופרות.
מבנה והרכב

פלה"ק מורכבת כולה מאנשי מילואים בפיקודו של קצין רפואה במילואים, לרוב בדרגת רב-סרן, והיא כפופה ישירות למפקדת החטיבה או ליחס"ם - יחידת הסיוע המנהלתי. מבחינה מקצועית, כפופה היחידה לחיל הרפואה.
חיילי הפלה"ק הם אנשי רפואה במקצועות שונים: רופאים, פרמדיקים, חובשים, אחים, רוקחים, טכנאי מכשור רפואי וקציני בריאות הנפש. כמו כן, מוצבים בפלה"ק אנשי הרבנות הצבאית, לצורך טיפול בחללים.
לצד הסגל הרפואי, כוללת הפלה"ק נהגים לכלי הרכב השונים המשמשים את הפלוגה (רק"ם, האמרים, אמבולנסים, משאיות ועוד), וכן מחלקת לוחמים שתפקידה לאבטח את פעילות הפלה"ק ולפנות פצועים מהפלה"ק לשטח ישראל להמשך טיפול רפואי.
תפקידים

פלה"ק מקימה בית חולים שדה בעת פעילות מבצעית בהיקף נרחב מעבר לגבולות מדינת ישראל.
אל הפלה"ק מגיעים לטיפול לוחמים שנפגעו במהלך הלחימה (חלקם מגיעים מהתאג"ד). הפצוע מגיע לטריאז', שם מוחלט אם להעבירו לחדר טיפול נמרץ, לחדר "השהייה" (פצועים בינוני), לחדר ניתוח (אשר אינו חלק מהפלה"ק אלא מ"מלכ"ר" - מחלקה כירורגית) או לקצין בריאות הנפש. מחלקת הפינוי מורכבת מלוחמים ואחראית על פינויים של פצועים להמשך טיפול בתוך גבולות המדינה.
אם נקבע מותו של חייל הוא מועבר לתחנת איסוף החללים (תא"ח), שם מבצעים אנשי הרבנות הצבאית זיהוי וטיפול ראשוניים בחלל.
מעבר מכבים

| --- | --- |

 מיקום:  בית סירא 
 מנוהל על ידי:  חיל המשטרה הצבאית 
 קואורדינטות:  31°53′51″N 35°02′34″E﻿ / ﻿31.8973881°N 35.0426735°E﻿ / 31.8973881; 35.0426735
  (למפת גוש דן מוגדלת) מעבר מכבים(למפת גוש דן רגילה) מעבר מכבים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר מכבים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר מכבים he
 
מעבר מכבים (מכונה גם מחסום מכבים) הוא מסוף מעבר השוכן על כביש 443 סמוך לקו הירוק. המעבר משמש לבקרה של כלי רכב הנוסעים בכביש 443 בדרכם ממזרח למערב, כלומר משטחי יהודה ושומרון לשטח ישראל שבגבולות הקו הירוק. המעבר מאויש בחיילי צה"ל במשך כל שעות היממה. בנוסף פועל במקום מעבר הולכי רגל המיועד לפלסטינים בלבד, ופועל בימים ראשון עד חמישי בשעות 05:00–11:30.
בשנת 2016 אושרה בוועדת המשנה להתיישבות במועצת התכנון העליונה של המנהל האזרחי, תוכנית להקמת אזור תעשייה בשטח 310 דונם בסמוך לכפר בית סירא ליד מעבר מכבים.
טרור

ב-27 בפברואר 2002 נפצעו שלושה שוטרים ישראלים בפיגוע התאבדות במחסום.
ב-2 בנובמבר 2022 חבאס ריאן בן 54 מהכפר בית דקו האיץ עם רכב מסחרי לעבר קצין צה"ל שעמד בשמירה במחסום. אחרי שפגע בקצין, יצא המחבל מהרכב וניסה לתקוף את הקצין הפצוע בגרזן אולם הקצין הצליח לירות בו למוות.
פיגוע הדריסה במחסום מכבים: ב-31 באוגוסט 2023, דאוד פאיז, פלסטיני תושב דיר עמאר עם היתר כניסה לישראל, פעיל בתנועת פת"ח, נהג במשאית בכביש 443, ובהגיעו למחסום מכבים, דרס הולכי רגל ששהו במקום ופצע שלושה חיילים. אחד החיילים, מקסים מולצ'נוב בן 20, נפצע במצב אנוש, ומאוחר יותר נקבע מותו.
הערות שוליים

↑   יותם ברגר, אושרה הקמת מרכז תעשייתי על 300 דונם בשטחי סי ליד מכבים, באתר הארץ, 8 בנובמבר 2016
↑  מחבלת התפוצצה במחסום מכבים, באתר ynet, 28 בפברואר 2002
↑  קצין צה"ל נפצע קשה בפיגוע דריסה ליד מחסום מכבים - המחבל נוטרל,  באתר כיפה, 2 בנובמבר 2022
↑  דלית הלוי, תנועת ‘פתח’ מבכה את מות המחבל הדורס, באתר ערוץ 7, 31 באוגוסט 2023
↑   לוחם צה"ל נהרג ו-3 נוספים נפצעו בפיגוע דריסה סמוך למחסום מכבים, באתר צה"ל, 31 באוגוסט 2023
הנשים היפות

| --- | --- |

 מידע כללי
 מאת:  מעין קרת
 שפת המקור:  עברית
 סוגה:  ספר עיון
 הוצאה
 הוצאה:  הוצאת ידיעות אחרונות
 תאריך הוצאה:  2003
 מספר עמודים:  238
 קישורים חיצוניים
 מסת"ב:  מסת"ב 9655110222
 הספרייה הלאומית:  002290862
הנשים היפות הוא ספרה של מעין קרת שראה אור בהוצאת ידיעות אחרונות  בשנת 2003.
הערות שוליים

↑  מעין קרת, הנשים היפות, הוצאת ידיעות אחרונות, 2000, עמ' 167.
↑  קרת, הנשים היפות, עמ' 81.
שלומית אהרון ושלושת הטנורים

"שלומית אהרון ושלושת הטנורים" הוא אלבום וידאו והופעה משותפים של הזמרת הישראלית שלומית אהרון ושלושה זמרי אופרה ישראלים: יותם כהן, גיא מנהיים ויוסף ארידן. את האלבום הוציאה לאור בשנת 2010 חברת התקליטים הד ארצי. אהרון הזמינה את שלושת זמרי האופרה, המכונים "שלושת הטנורים" כפראפראזה להרכב שלושת הטנורים שפעלו בשנות התשעים והאלפיים. יחד הם הופיעו עימה במופע משותף, שיצא על DVD. המופע שילב בין מוזיקה ישראלית למוזיקת אופרה. ליוו אותם שבעה נגנים בהפקתו של אוהד חיטמן ובעיבודים נוספים של דרור אלכסנדר.
רשימת רצועות

| מס' | שם | משך |
| --- | --- | --- |
| 1. | לונה  | 6:11 |
| 2. | אדאג'יו  | 5:35 |
| 3. | עד שיגמר האויר  | 4:27 |
| 4. | נסון דורמה  | 3:12 |
| 5. | ניצחת איתי הכל  | 4:53 |
| 6. | דני בוא  | 5:15 |
| 7. | מחרוזת נפוליטנית  | 7:20 |
| 8. | האורח  | 4:30 |
| 9. | קארוזו  | 3:30 |
| 10. | רוח סתיו  | 5:15 |
| 11. | לה דונה א מובילה  | 5:08 |
| 12. | גרנדה  | 3:27 |
| 13. | מדרגות הרבנות  | 6:01 |
| 14. | לה דנצה  | 2:54 |
| 15. | אגדה אבודה  | 4:24 |
| 16. | שני שושנים  | 4:20 |
| 17. | הלילה  | 5:25 |
| 18. | שירת הנודד  | 3:06 |
| 19. | בת הים הקטנה  | 3:43 |
| 20. | מחרוזת אופרות  | 8:25 |
| משך כולל: | משך כולל: | 97:09 |
הערות שוליים

↑  שלומית אהרון* – שלומית אהרון ושלושת הטנורים, דיסקוגס
| שלומית אהרון |
| --- | --- | --- |
| אלבומי אולפן | אישי ואהובי • תקליט עברי • לאהוב יותר • כשתבוא תראה • שקט אמיתי |  |
| אלבומי מחזמר | ליידיס & ג'נטלמן • המופע המשותף עם הכל עובר חביבי • שלומית אהרון ושלושת הטנורים |  |
| אלבומי הופעה | דואט |  |
| אלבומי וידאו | שלומית אהרון ושלושת הטנורים |  |
| סינגלים | "אם תביט בי (עד עמקי נשמתי)" • "הגן הורוד" |  |
רומן גולובארט

רומן גולובארט במדי מכבי נתניה, 2019
רומן גולובארט בנט (בספרדית: Román Golobart Benet; נולד ב-21 במרץ 1992) הוא כדורגלן עבר ספרדי ששיחק בעמדת הבלם.
קריירה

גולובארט התחיל את הקריירה שלו במחלקת הנוער של אספניול. ב-7 באוגוסט 2009 גולובארט חתם בויגאן את'לטיק מהפרמייר ליג. באוגוסט 2011 גולובארט הושאל לאינברנס מליגת העל הסקוטית. ב-20 באוגוסט 2011, גולובארט ערך את הופעת הבכורה שלו בקבוצה בהפסד 2-1 לאברדין. ב-24 בדצמבר 2011 גולובארט הבקיע את שער הבכורה שלו בהפסד 2-1 לאברדין.
ב-31 באוגוסט 2012 גולובארט הושאל לטרנמיר רוברס לחודש אחד. ב-5 בינואר 2013 גולובארט ערך את הופעת הבכורה שלו בוויגאן במשחק במסגרת גביע ה-FA נגד בורנמות'. את הופעת הבכורה שלו בליגה, ערך בתיקו 2-2 נגד סטוק סיטי.
בקיץ 2013 גולובארט חתם בפ.צץ קלן מהבונדסליגה השנייה. ב-20 ביולי 2013, גולובארט ערך את הופעת הבכורה שלו בקבוצה בתיקו 1-1 נגד דינמו דרזדן. בפברואר 2015 הושאל לארצגבירגה אווה.
ב-21 באוגוסט 2015 גולובארט חתם לשנה בראסינג פרול מהליגה השלישית בספרד.
ב-23 ביולי 2016 גולובארט חתם בריאל מורסיה.
ביוני 2017 חתם באלש. בינואר 2018 חתם במרידה.
בקיץ 2018 גולובארט חתם בנאה סלמיס פמגוסטה מליגת העל הקפריסאית.
ב-30 ביוני 2019 חתם גולובארט לשתי עונות במכבי נתניה מליגת העל, לאחר שנרכש בסכום של כ-700 אלף ש"ח. ב-27 ביולי ערך הופעת בכורה במועדון במשחק גביע הטוטו, בניצחון קבוצתו 0-2 על הפועל חיפה.
ב-16 באוקטובר אותה שנה כבש את שער הבכורה שלו בקבוצה, בהפסד הליגה של קבוצתו 4:2 נגד מועדון ספורט אשדוד.
ב-30 בינואר 2020 פורסמה הודעת מועדון מטעם מכבי נתניה על פיה הושגה הסכמה על שחרורו המיידי של גולובארט מן הקבוצה ויום לאחר מכן חתם בא.א.ק. לרנקה. ב-15 בינואר 2021 חתם בדוקסה קאטוקופיה עד לסיום העונה. ב-17 ביולי 2021 חזר לנאה סלמיס פמגוסטה וחתם לעונה אחת.
תארים

גביע ה-FA‏: 2012/2013
הערות שוליים

↑  מאור רחמני, ‏עכשיו זה רשמי: רומן גולובארט חתם לשנתיים, באתר ONE‏, 30 ביוני 2019
↑  מוטי פשכצקי, ‏גולוברט סיכם עם נתניה על עזיבה מיידית, באתר ערוץ הספורט, 30 בינואר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומן גולובארט".
ג'ון קנדי ג'וניור

| --- | --- |

 לידה:  25 בנובמבר 1960 וושינגטון די. סי., ארצות הברית 
 נהרג:  16 ביולי 1999 (בגיל 38) האוקיינוס האטלנטי 
 שם לידה:  John Fitzgerald Kennedy Jr. 
 מדינה:  ארצות הברית ארצות הברית
 השכלה:  אוניברסיטת בראון  בית הספר למשפטים אוניברסיטת ניו יורק  Saint David's School  אקדמיית פיליפס  אוניברסיטת ניו יורק  Collegiate School 
 תקופת הפעילות:  1961–1999 (כ־38 שנים)
 בן או בת זוג:  קרולין בסט-קנדי (21 בספטמבר 1996–16 ביולי 1999)  מדונה (1988–1988) שרה ג'סיקה פרקר (?–ערך בלתי־ידוע) דריל האנה (?–ערך בלתי־ידוע) 
 קישורים חיצוניים
 חתימה:   
 
קנדי עם אביו הנשיא בבית הלבן, 1963
ג'ון פיצג'רלד קנדי ג'וניור (באנגלית: John Fitzgerald Kennedy, Jr; נקרא גם ג'ון-ג'ון; 25 בנובמבר 1960 – 16 ביולי 1999) היה עורך דין, עיתונאי ומוציא לאור אמריקני. בנם של נשיא ארצות הברית ג'ון קנדי ואשתו ג'קלין קנדי. נהרג בהתרסקות מטוס.
ביוגרפיה

קנדי נולד בניתוח קיסרי מספר שבועות לאחר שאביו נבחר לנשיא ארצות הברית. ב-22 בנובמבר 1963, שלושה ימים לפני יום הולדתו השלישי, נרצח אביו בטקסס, ותמונתו כילד המצדיע לקבר אביו נהפכה לאחת מהמפורסמות ביותר של שנות ה-60. קנדי גדל במנהטן. בשנת 1968 נישאה אמו לאיש העסקים היווני אריסטוטלס אונאסיס.
קנדי למד בתיכון אנדובר שבמסצ'וסטס. בשנת 1983 סיים לימודי תואר ראשון בהיסטוריה באוניברסיטת בראון. בשנת 1989 סיים לימודי משפטים באוניברסיטת ניו יורק, ועבר את בחינות ההסמכה לעריכת דין בניסיון השלישי.
ב-1988 נבחר לגבר הסקסי ביותר עלי אדמות בידי מגזין פיפל ונאם באותה שנה בכנס המפלגה הדמוקרטית באטלנטה, לקראת הבחירות לנשיאות. בשנים 1989 - 1993 היה עוזר לתובע המחוזי בעיר ניו יורק. בשנת 1995 ייסד את הירחון ג'ורג', שעסק בחברה ובפנאי ויצא לאור עד שנת 2001. בשנת 1996 התחתן עם קרולין בסט, דוגמנית לשעבר ואשת יחסי הציבור של חברת האופנה קלווין קליין. קנדי נחשב לאחת הדמויות הבולטות ביותר בחיי החברה של מנהטן בפרט וארצות הברית בכלל.
ביוגרפיה > תאונת המטוס

ב-16 ביולי 1999, הטיס את אשתו וגיסתו (לורן בסט) במטוס פרטי מדגם פייפר סרטוגה (Piper PA-32R) (מטוס קל חד-מנועי), מניו ג'רזי לכיוון האי מרתה'ס ויניארד, כדי להשתתף בחתונתה של בת-דודו, רורי קנדי. המטוס התרסק באוקיינוס האטלנטי, ושלושת נוסעיו נהרגו.
לאחר ארבעה ימים הצליחו החוקרים לאתר את מקום הנפילה. השרידים נמצאו באוקיינוס באזור  מצומצם בעומק של 36 מטרים. המטוס הקל לא הכיל קופסה שחורה, כך שלא ניתן היה לשחזר מידע מהמטוס. לאחר שהמטוס נשלה מהמים,  חוקרי התאונה גילו כי גג המטוס ניזוק אבל לא קרקעיתו, ולכן קבעו כי הוא פגע במים כאשר היה הפוך. החוקרים שלא מצאו כל עדות לתקלה טכנית במטוס, לא במנוע ולא במאזנים ולא במד האופק המלאכותי, קבעו שהגורם להתרסקות היה ככל הנראה טעות של הטייס שנגרמה כתוצאה מוורטיגו, שנוצר בעקבות הערפל הכבד והלילה החשוך.
קנדי אשר נחשב כטייס לא מנוסה, צבר רק 310 שעות טיסה מתוכן רק כ-75 טיסות סולו ולא סיים את הכשרתו בטיסת מכשירים. מכלל הטיסות 55 שעות בטיסות לילה, ו-36 שעות טיסה בפייפר סרטוגה.
בשל סיבות שונות הם המריאו באיחור של שעתיים, כאשר מזג האוויר השתנה, ותנאי הראות היו לקויים בשל החשיכה והאובך. עוד גילו שהרדיו לא היה מכוון לתדר הנכון וחרג בסיפרה אחת, כך שהוא לא קיבל עדכוני מזג אוויר, עוד גילו כי המטוס טס בנתיב מעוקל מוזר לפני הנפילה.
כאשר הם צירפו את כל הנתונים סברתם הייתה שהוא נקלע לוורטיגו עקב הסחת דעת רגעית והתרסק למי האוקיינוס האטלנטי.
בטקס האזכרה, שנערך ב-23 ביולי 1999, הספיד אותו דודו, הסנאטור אדוארד קנדי. בטקס נכחו נשיא ארצות הברית ביל קלינטון ומשפחתו. אפרו ואפרה של אשתו וגיסתו פוזרו באוקיינוס האטלנטי.
אורוויל טורנקווסט

אורוויל טורנקווסט (באנגלית: Orville Turnquest; נולד ב-29 ביולי 1929 בניו פרובידנס), היה המושל הכללי של איי בהאמה.
אורוויל טורנקווסט למד בבית הספר ממשלתי. בשנת 1947 הוא התחיל לעבוד במשרד עורכי דין. במקביל הוא למד באוניברסיטת לונדון והוסמך למשפטים.
החל משנות ה-60 של המאה ה-20 הוא היה מעורב בפוליטיקה המקומית. אורוויל טורנקווסט נבחר לפרלמנט המקומי והיה מנהיג האופוזיציה בשנים 1972–1979
בשנת 1992 הוא מונה לשר החוץ ושר המשפטים של איי בהאמה. בשנת 1995 הוא התחיל כהונה של המושל הכללי וכיהן בתפקיד זה חמש שנים.
Smishing

סמישינג (באנגלית: Smishing) הוא ניסיון לגנבת מידע רגיש על ידי התחזות לגורם מהימן באמצעות הודעות טקסט הנשלחת אל הטלפון הסלולרי.
השם הוא נגזרת מהמילים הודעת טקסט (SMS) ופישינג.
הודעות הטקסט הנשלחות אל הקורבן מהוות פיתיון להורדת אפליקציות זדוניות ולחשיפת פרטי הזדהות ונתונים רגישים באמצעותם יכול התוקף לבצע פעולות בשמו של הקורבן.